CELEX: 22019D2039
Language: mt
Date: 2018-02-09 00:00:00
Title: Deċiżjoni tal-Kumitat Konġunt taż-ŻEE Nru 3/2018 tad-9 ta’ Frar 2018 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2019/2039]

12.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 323/5
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 3/2018
         tad-9 ta’ Frar 2018
         li temenda l-Anness I (Kwistjonijiet veterinarji u fitosanitarji) tal-Ftehim ŻEE [2019/2039]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (il-“Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni ta’ Implimentazzjoni tal-Kummissjoni (UE) 2016/1365 tad-9 ta’ Awwissu 2016 li temenda d-Deċiżjoni 98/536/KE f’dak li għandu x’jaqsam mal-lista ta’ laboratorji nazzjonali ta’ referenza (1) trid tiġi inkorporata fil-Ftehim ŻEE.
                  
               
                     (2)
                  
                  
                     Din id-Deċiżjoni tikkonċerna l-leġiżlazzjoni rigward kwistjonijiet veterinarji. Il-leġiżlazzjoni dwar kwistjonijiet veterinarji ma għandhiex tapplika għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (3)
                  
                  
                     Għaldaqstant, jenħtieġ li l-Anness I tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt 39 (id-Deċiżjoni tal-Kummissjoni 98/536/KE) fil-Parti 6.2 tal-Kapitolu I tal-Anness I tal-Ftehim ŻEE huwa emendat kif ġej:
            
                        1.
                     
                     
                        Jiżdied l-inċiż li ġej:
                        
                                    “—
                                 
                                 
                                    
                                       32016 D 1365: Id-Deċiżjoni ta’ Implimentazzjoni tal-Kummissjoni (UE) 2016/1365 tad-9 ta’ Awwissu 2016 (ĠU L 216, 11.8.2016, p. 12).”
                                 
                              
                  
                        2.
                     
                     
                        It-test ta’ adattament huwa sostitwit b’dan li ġej:
                        “Dan li ġej jiżdied mat-tabella fl-Anness:
                        
                                    Stat Membru
                                 
                                 
                                    Laboratorji ta’ referenza
                                 
                                 
                                    Gruppi ta’ residwi
                                 
                              
                                    L-Iżlanda
                                 
                                 
                                    Livsmedelsverket
                                    Box 622
                                    S-751 26 Uppsala
                                 
                                 
                                    Il-gruppi kollha ħlief B3c
                                 
                              
                                     
                                 
                                 
                                    Matis
                                    Vinlandsleid 12
                                    IS-110 Reykjavik
                                 
                                 
                                    B3c
                                 
                              
                                    In-Norveġja
                                 
                                 
                                    Frott tal-baħar:
                                    The National Institute of Nutrition and Seafood Research
                                    Box 2029 Nordnes
                                    N-5817 Bergen
                                 
                                 
                                    B1, B2a, B2b, B2e, B2f (karbadoss, olakindoss), B3c, B3e
                                 
                              
                                     
                                 
                                 
                                    Annimali tal-art:
                                    Fera Science Ltd
                                    Sand Hutton
                                    YO41 1 LZ, York
                                    UK
                                 
                                 
                                    A1, A2, A3, A4, A5, B1, B2a, B2b, B2d, B2f, B3c u B3d”
                                 
                              
                  
         
            Artikolu 2
            It-test tad-Deċiżjoni ta’ Implimentazzjoni (UE) 2016/1365 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fl-10 ta’ Frar 2018, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-9 ta’ Frar 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 216, 11.8.2016, p. 12.
         
            (*1)  Ma huwa indikat l-ebda rekwiżit kostituzzjonali.